Til Syddjurs Kommune vedr. Høringssvar for byudvikling – Hornslet Vest.

Vi foreslår, at Syddjurs Kommune overvejer at inddrage Matrikel 1s, nærmere bestemt Teglvangsvej 60, 8543 Hornslet, når der skal ske byudvikling i Hornslet Vest. 

Matrikel 1s, ligger lige op til det område, der foreslås, og området vil egne sig godt til en skovbørnehave eller tæt-lav bebyggelse.

Teglvangsvej 62 og 64 er tidligere udstykket fra ejendommen med 2 parcelhus grunde, og det vil derfor være naturligt, at også Teglvangsvej 60 bliver udnyttet.
Grunden på Matrikel 1s/ Teglvangsvej 60, er en tidligere gård/landbrug, hvor der i dag er placeret en bygning/lade. 

Arealet har ifølge vores oplysninger ikke status som fredskov.
Der er rigtig gode adgangsforhold til området fra offentlig vej samt nem adgang til Rosenholm skov.
Ved at inddrage dette område fortsættes målet med at grønne og rekreative områder bliver en del af lokalplanlægningen, så visionen om ”Det gode liv” kan opretholdes i Syddjurs Kommune.

Venlig hilsen 
Hanne og Mogens Jacobsen, Rosenholm skov

